Κτήμα Βουτών

Είμαστε σε αναγνωριστηκή φάση ακόμα για το κτήμα. Υπάρχουν αρκετές ιδέες για την αξιοποίησή του αλλά και εργασίες όπου μπορεί να συνεισφέρει ο καθένας μας.

Ιστορικά


Το ενδιαφέρον για τα διάφορα φυτά οδήγησε την ομάδα στην αναζήτηση μιας μεγαλύτερης έκτασης απο αυτής των παρτεριών στην Κνωσσό. Σε ένα πραγματικό χωράφι, έχουμε την δυνατότητα να σπείρουμε αρκετά περισσότερα είδη αλλά και να αποφύγουμε τα προβλήματα των παρτεριών, όπως της απομόνωσης απο τη γη.

Έτσι ξεκινώντας απο τις αρχές του Φλεβάρη και για περίπου δυο μήνες ήμασταν σε επικοινωνία με ιδιοκτήτες που ήθελαν να προσφέρουν κάποιο κομμάτι γης για την ομάδα. Παράλληλα κύριο μέλημα ήταν η αρχή μιας συνεργασίας με φοιτητές των Βουτών, ωστε να δώσουμε την ιδέα να αρχίσουν και εκεί να καλλιεργούν τα παιδιά. Γνωρίζαμε ήδη πως τα περίχωρα της πανεπιστημιούπολης ανήκουν στο πανεπιστήμιο, αλλά δεν είχαμε έρθει σε επαφή με τους αρμόδιους για να το ερευνήσουμε.

Η Πρώτη Επαφή
Έπειτα απο επικοινωνία με μέλος του συμβουλίου της εταιρίας του Πανεπιστημίου που διαχειρίζεται τις εκτάσεις, έγινε η αρχική πρόταση για την παραχώρηση του κτήματος. Σε ένα συμβούλιο της εταιρίας όπου τέθηκε το ζήτημα της αξιοποίησης των εκτάσεων (ο προηγούμενος κύριος που νοίκιαζε τις εκτάσεις δεν ενδιαφερόταν πλέον γιατί δεν τον συνέφερε), προτάθηκε να παραχωρηθούν οι εκτάσεις σε ομάδα φοιτητών που ενδιαφέρεται να τις φροντίσουν. Όλοι ήταν ανοιχτοί σε αυτή την πρόταση, και έτσι ξεκίνησε η πρώτη επαφή της ομάδας με το κτήμα.

Το Χωράφι
Το χωράφι που πρόκειται να παραχωρηθεί στην ομάδα βρίσκεται μεταξύ του ΙΤΕ και του πανεπιστημιακού γυμναστηρίου. Η έκταση είναι 40 στρέμματα και έχει πολλές χοντροελιές (αραιά).

Πρώτη Επίσκεψη
Κανονίστηκε την Παρασκευή 06/04/2012 να επισκευτούμε το κτήμα για να δούμε σε τι κατάσταση είναι, τι προοπτικές έχει και πως μπορούμε να το αξιοποιήσουμε. Παρατηρήσαμε σε αρκετά μεγάλο ποσοστό, το χώμα να είναι πετρωμένο, λόγω της έλειψης οργανικής ύλης. Οι ελιές δεν είναι σε άριστη κατάσταση και αποφασίσαμε πως δεν αξίζει να τις μαζέψουμε απο φέτος. Επίσης βοσκός στην περιοχή είχε αφήσει τα πρόβατά του στο Χωράφι, καταστρέφοντας ουσιαστικά τις τελευταίες οργανικές μας ουσίες. Πάντως ο χώρος έχει πάρα πολλές προοπτικές, και επιτόπου σκευτήκαμε πάρα πολλές ιδέες για την αξιοποίησή του.

Συνάντηση με την διευθύντρια της εταιρίας διαχείρησης
Τη Δευτέρα 09/04/2012 συναντηθήκαμε με την διευθύντρια της εταιρίας διαχείρησης, για να γνωριστούμε και να μας εξηγήσει την διαδικασία της παραχώρησης. Καταλήξαμε πως χρειάζεται αρχικά να αποκτήσουμε μια "νομική" υπόσταση σαν ομάδα και ο ευκολότερος τρόπος είναι να ενταχθούμε στις πολιτιστικές ομάδες του Πανεπιστημίου. Έπειτα, πρέπει να στείλουμε αίτημα προς την πρυτανία εξηγώντας πως διατιθόμαστε να φροντίζουμε και να μαζεύουμε τα ελιόδεντρα και κάποιες απο τις ιδέες που έχουμε σκευτεί για την αξιοποίηση της έκτασης.

Σχέδιο Ομπρέλα
Δε θα θέλαμε να ανταλλάξουμε κομμάτι της προσωπικής αλλά και ομαδικής αυτονομίας για ένα κομμάτι γης. Γι' αυτό ξεκινάμε το σχέδιο με κωδικό όνομα: «Ομπρέλα». Συμφωνήσαμε η παραχώρηση της έκτασης να γίνει υπο την ομπρέλα του πολιτιστικού συλλόγου του Πανεπιστημίου, μια απλή διαδικασία και με το πλεονέκτημα της σύνδεσης με τις υπόλοιπες ομάδες. Μια τέτοια ένταξη δεν αλλοιώνει το χαρακτήρα των ζιζανίων ούτε αλλάζει τον τρόπο με τον οποίο η ομάδα πέρνει αποφάσεις.